**กงก์** (ฝรั่งเศส: *Conques*, ออกเสียง: [kɔ̃k]; อุตซิตา: *Concas*) เป็นอำเภอของเมืองรอแดซ จังหวัดอาแวรงในแคว้นมีดี-ปีเรเน เมืองกงก์ตั้งอยู่ทางตะวันตกเฉียงใต้ใต้ของประเทศฝรั่งเศส ในวันที่ 1 มกราคม ค.ศ. 2016 มีการรวมอำเภอนี้เข้ากับเทศบาลใหม่Conques-en-Rouergue

ที่ตั้ง
-------

กงก์ตั้งอยู่ตรงจุดที่แม่น้ำดูร์ดู (Dourdou) และแม่น้ำอุชมาบรรจบกัน ตัวหมู่บ้านตั้งอยู่บนเนินเขาในหุบเขาและเป็นเมืองที่มีถนนแคบและบ้านโบราณที่ยังคงรักษารูปทรงของเมืองในยุคกลางอย่างสมบูรณ์ ฉะนั้นรถคันใหญ่จึงไม่สามารถขับเข้าเมืองได้ การเข้าชมหมู่บ้านจึงต้องทำโดยการจอดรถไว้นอกใจกลางหมู่บ้านและเดิน กลุ่มผู้คนผู้ต้องการอนุรักษ์เมืองสามารถต่อต้านการก่อสร้างสิ่งก่อสร้างใหม่สำเร็จในคริสต์ศตวรรษที่ 19 ฉะนั้นตัวหมู่บ้านจึงแทบจะไม่มีสิ่งก่อสร้างที่สร้างระหว่าง ค.ศ. 1800 จนถึง ค.ศ. 1950 ซึ่งทำให้รักษารูปลักษณะของเมืองไว้ได้โดยไม่มีการเปลี่ยนแปลง ถนนได้รับการลาดยางแต่สายไฟถูกฝังใต้ดินเพื่อซ่อนไม่ให้เสียลักษณะ

แอบบีแซ็งต์-ฟัว
---------------

แอบบีแซ็งต์-ฟัว (Abbey Sainte-Foy) แห่งกงก์เป็นจุดพักจุดหนึ่งของนักแสวงบุญบนถนนเซนต์เจมส์ที่นำไปสู่ซานเตียโกเดกอมโปสเตลาในประเทศสเปนปัจจุบัน การก่อสร้างสร้างบนฐานที่เดิมเป็นบาซิลิกาที่มีขนาดเล็กกว่า โดยมีแอ็บบอทโอโดริคเป็นผู้อำนวยการก่อสร้าง และสร้างเสร็จในปี ค.ศ. 1120 ลักษณะสถาปัตยกรรมเป็นแบบโรมาเนสก์ โดยใช้หินปูนที่มีในท้องถิ่นสลับกับหินชีสต์สีเทา หลังคาเป็นโดมขนาดใหญ่ตั้งอยู่บนจุดตัดที่ต่อมาพังทลายลงมา และมาสร้างใหม่ในคริสต์ศตวรรษที่ 15

สิ่งที่สำคัญที่สุดของแอบบีสำหรับนักแสวงบุญในยุคกลางคือองควัตถุของนักบุญเฟธ (St Faith) หรือ "นักบุญฟัว" ผู้พลีชีพเพื่อศาสนาในคริสต์ศตวรรษที่ 4 ชื่อของนักบุญมามีความสัมพันธ์กับวลี "Holy Faith" หรือ "ความศรัทธาอันศักดิ์สิทธิ์" กล่าวกันว่าในคริสต์ศตวรรษที่ 9 นักบวชจากกงก์ไปขโมยองควัตถุมาจากสำนักสงฆ์ที่ตั้งอยู่ไม่ไกลนักเพื่อจะหาวิธีสร้างความมั่งคั่งให้วัดจากการมาสักการะของนักแสวงบุญ วัดที่สร้างขึ้นมีจุดประสงค์สองประการ ประการหนึ่งก็เพื่อเป็นที่พำนักของนักแสวงบุญและประการที่สองเพื่อเป็นที่สำหรับนักบวชที่ใช้ทำพิธีทางศาสนาเจ็ดครั้งต่อวัน ฉะนั้นวัดจึงเป็นทั้งสักการะสถาน (shrine) สำหรับนักแสวงบุญและเป็นแอบบีสำหรับนักบวช ส่วนชาวเมืองก็มีวัดของตนเองอีกวัดหนึ่งที่อุทิศให้แก่นักบุญทอมัส เบ็คเค็ทซึ่งก็เป็นวัดโบราณเช่นกัน

ในปี ค.ศ. แอบบีแซ็งต์-ฟัวก็ได้รับการขึ้นทะเบียนเป็นมรดกโลกโดยองค์การ การศึกษา วิทยาศาสตร์ และวัฒนธรรมแห่งสหประชาชาติ ที่เป็นส่วนหนึ่งของมรดกโลกถนนเซนต์เจมส์ในฝรั่งเศส (World Heritage Sites of the Routes of Santiago de Compostela in France) สิ่งที่เด่นที่สุดของแอบบีคืองานแกะสลักหินอันละเอียดงดงามบนหน้าบันที่เป็นภาพการตัดสินครั้งสุดท้าย

ภาพ
---

* แอบบีแซ็งต์-ฟัวจากด้านหลังที่ยังคงมีลักษณะสถาปัตยกรรมโรมาเนสก์แท้แอบบีแซ็งต์-ฟัวจากด้านหลังที่ยังคงมีลักษณะสถาปัตยกรรมโรมาเนสก์แท้
* มุขตะวันออก (ด้านหลัง) ของแอบบีแสดงลักษณะเป็นชาเปลดาวกระจายมุขตะวันออก (ด้านหลัง) ของแอบบีแสดงลักษณะเป็นชาเปลดาวกระจาย
* แอบบีแซ็งต์-ฟัวจากด้านเหนือสูงขึ้นมาจากเมืองยุคกลางแอบบีแซ็งต์-ฟัวจากด้านเหนือสูงขึ้นมาจากเมืองยุคกลาง
* ด้านหน้าหรือด้านตะวันตกของแอบบี เหนือทางเข้าเป็นงานสลักหินการตัดสินครั้งสุดท้ายด้านหน้าหรือด้านตะวันตกของแอบบี เหนือทางเข้าเป็นงานสลักหินการตัดสินครั้งสุดท้าย
* ด้านหน้าอีกมุมหนึ่งด้านหน้าอีกมุมหนึ่ง
* โลงหินรายหลังวัดโลงหินรายหลังวัด
* งานสลักหินการตัดสินครั้งสุดท้ายงานสลักหินการตัดสินครั้งสุดท้าย
* รายละเอียดงานแกะสลักแสดงภาพนรกรายละเอียดงานแกะสลักแสดงภาพนรก
* ทางเดินกลางทางเดินกลาง
* "หอตะเกียง" บนจุดตัด"หอตะเกียง" บนจุดตัด

อ้างอิง
-------

1. ↑  Téléchargement du fichier d'ensemble des populations légales en 2019, INSEE
2. ↑  Arrêté préfectoral 19 November 2015
3. ↑  "The Tympanum of the Cathédrale Ste-Foy, Conques". คลังข้อมูลเก่าเก็บจากแหล่งเดิมเมื่อ 2015-07-30. สืบค้นเมื่อ 2021-08-12.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**กงก์**

* Official Conques web site from the Tourist Office; all the essential and accurate information to visit and to know about Conques

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* เยอรมนี
* อิสราเอล
* สหรัฐ

 |
| อื่น ๆ | 
* มิวสิกเบรนซ์ พื้นที่
* SUDOC (France)
	+ 1

 |